NaiveNeuron/SloPal huggingface dataset:
A. Belousovová, podpredsedníčka NR SR: (2009-11-04):
Vyčerpali sme vystúpenia všetkých písomne prihlásených rečníkov. Otváram možnosť podania ústnych prihlášok do rozpravy. Ústne sa do rozpravy prihlásil pán poslanec Hrušovský. Uzatváram možnosť podania ústnych prihlášok do rozpravy. Máte slovo. (Hlasy v sále.)
Hanuliaková, Jana, poslankyňa NR SR (2024-02-13):
Ďakujem za slovo. Kolegyňa, ja by som si veľmi priala, aby sme teda raz mali ministerku kultúry, ktorá má kultúru navnímanú tak ako ty. Na to si teda, žiaľ, budeme asi ešte musieť počkať. Koaliční poslanci a poslankyne prichádzajú s viacerými návrhmi, ktorým chýba naozaj odborná diskusia a ak budú schválené, budú mať veľmi negatívny vplyv na kultúru na Slovensku, čo si veľmi dobre aj vysvetlila vo svojom príspevku. A mňa osobne prekvapilo najmä to, že keď som si otvorila dôvodovú správu, teda je tam podpísaných pod tento návrh zákona 10 poslancov a poslankyne. A neviem, mňa teda prekvapilo, že či teda oni nedokázali sformulovať dostatočný dôvod na vysvetlenie týchto zmien, pretože teda v samotnej dôvodovej správe ten dôvod chýba, ako si aj spomenula, a podľa mňa to by mal byť asi prvý krok, čím by mohli naši kolegovia začať. Ďakujem.
Lančarič, Pavol, dočasne poverený minister dopravy SR (2023-06-20):
Vážený pán predsedajúci, vážený pán podpredseda, dámy a páni, ja len, ja len krátko, dúfam, že nebudem tiež obviňovaný zo spolupráce s operátormi. Áno, bol som u operátora jedného 25 či 26 rokov, ale to s tým nijako nesúvisí. Čiže pokiaľ ide o tie esemesky. Esemeskami je možné posielať závažné informácie o závažných skutočnostiach, oveľa závažnejších, ako sú zmeny zmluvných podmienok s telekomunikačnými operátormi, hovorím o bankách, kde hovoríme o úplne iných peniazoch, hovorím o poisťovniach, hovorím o bezpečnostnej situácii a podobne. Neviem teda, prečo by malo byť nevyhnutné toto nejakým spôsobom okliešťovať. Počet ľudí, ktorí nemajú smartfón, je dneska, dá sa povedať, zanedbateľný a neustále klesá, po prvé a po druhé, SMS správa sa dá preposlať. A ja som takú skúsenosť mával s mojimi nebohými rodičmi, že im prišla nejaká informácia, ktorú si oni na svojom obyčajnom telefóne nevedeli prečítať a ani ja som to nevedel na ňom prečítať, lebo ten telefón nemal prístup k internetu. Ale stačí veľmi jednoduchý úkon, preposlať si to na svoj telefón, ktorý je smartfón a ktorý prístup k internetu má, a je to vyriešené. Čiže nemyslím si, že je toto vec, ktorá by bola hodná až takej, až takej zásadnej diskusie. Pokiaľ ide o, pokiaľ ide o prístup k sieťam, tak áno, fyzický prístup k sieťam je riešený úplne inde a pokiaľ ide o ten, ktorý má na mysli čl. 5, tak regulátor môže túto povinnosť uložiť individuálne, a teda si myslím, že nie je vôbec nevyhnutné, aby ona bola zavádzaná plošne. Pokiaľ ide o chránenie čísel fyzických alebo... teda, pardon, právnických osôb, neviem celkom presne, nemám prečítanú tú konečnú formuláciu, čiže k tejto veci konkrétne neviem v tejto chvíli zaujať nejaké definitívne stanovisko. To je zatiaľ všetko. Ďakujem pekne.
D. Lipšic, poslanec: (2007-02-01):
Ako je celej snemovni známe, tak prakticky jediná aktivita ministra spravodlivosti bola smerom ku zrušeniu Špeciálneho súdu a Špeciálnej prokuratúry a išlo to až tak ďaleko, že boli vyhadzovaní sudcovia a prokurátori z ubytovní, a keď sa potom na to prišlo, tak ministerstvo zareagovalo spôsobom, že, samozrejme, prešetria konkrétne pochybenie, že išlo o náhodu a minister vyvodí zodpovednosť. Tak som sa potom pýtal po mesiaci, aká bola zodpovednosť a voči ktorému zamestnancovi bola vyvodená. A na prekvapenie som sa dozvedel, že voči nikomu. Lebo asi nezodpovedal zamestnanec, ale minister. A dostal som odpoveď na interpeláciu, že prebehlo šetrenie o vzniknutej situácii, žiadne porušenie zákona nebolo zistené a voči nikomu nebola zodpovednosť vyvodená. Zdá sa mi už také smiešne, až úbohé útoky na Špeciálny súd a Špeciálnu prokuratúru, ako je vyhadzovanie sudcov a prokurátorov z ubytovne alebo zobratie áut, ktoré mal špeciálny prokurátor a predseda Špeciálneho súdu a poslanie Škody Fabie naspäť ako výmena, to už si myslím, že nie je dôstojné ani ministerstva spravodlivosti a ani takej fungujúcej inštitúcie, ako je Špeciálny súd a Špeciálna prokuratúra. Z toho dôvodu, že ministerstvo nedodržalo vlastné slovo a nevyvodilo zodpovednosť voči zamestnancom, pretože zrejme žiadna, samozrejme, nebola, teda beriem, ten pokyn prišiel odinakiaľ, považujem odpoveď ministra spravodlivosti za neuspokojivú. A rád by som ho vyzval, aby už s takýmito úbohými útokmi konečne prestal. Ďakujem.
V. Veteška, podpredseda NR SR: (2005-05-13):
Nech sa páči, pán poslanec Malchárek. J. Malchárek, poslanec: Ďakujem, pán predsedajúci. Vážené dámy poslankyne, páni poslanci, ja začnem tými slovami, ktorými pán predseda parlamentu skončil, že nemôže súhlasiť s pani poslankyňou Beátou Brestenskou. Ja nemôžem súhlasiť s tým, čo ste povedali, pán predseda. A myslím, že to je celkom normálne, že ľudia so sebou nemusia vždy súhlasiť. A nevidím na tom nič zlé. A preto chcem trošku narovnať tie vaše slová. A odmietam akýkoľvek populizmus zo strany pani doc. Brestenskej. Podieľala sa veľmi výrazne na programovom vyhlásení vlády v tejto oblasti v rámci školstva a vecne sa snažila pripomienkovať všetko to, čo súviselo s tým, čo sa dialo na ministerstve školstva. Nehovorili ste ale nič o ignorantstve komunikácie priamo na ministerstve školstva medzi naším štátnym tajomníkom Františkom Tóthom a ministrom školstva, ktorý prakticky nebol vôbec pripustený do prípravy tohto návrhu zákona. A takisto zrejme nenájdeme zhodu na to, že kto vlastne koho odmietol pri rokovaní medzi našimi stranami, pretože my sme chceli rokovať nielen vecne, ale aj politicky, nechceli sme do toho zaťahovať dve strany, ktoré nemali tento problém, SMK a SDKÚ. Vy ste nás presunuli iba na vecné rokovanie na ministerstvo školstva, s čím sa teda nedalo súhlasiť vzhľadom na to, ako sme my vnímali túto problematiku aj s politickým rozmerom, ktorý to bezpochyby malo. Ale zrejme nenájdeme vo všetkom zhodu. Náš postoj je jasný a určite je vecne opodstatnený a nemá žiadne populistické ani iné pozadie. Ďakujem.
Grendel, Gábor, podpredseda NR SR (2022-05-06):
Jedna faktická poznámka na vaše vystúpenie. Pán poslanec Marek Kotleba.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 146 poslancov, za 105, proti 2, zdržalo sa 37, 2 nehlasovali. Uvedený návrh sme schválili. Pristúpime k tretiemu čítaniu. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Paška, Pavol, predseda NR SR (2014-03-19):
Predseda výboru Raši.
Kollár, Boris, predseda NR SR (2021-07-23):
Teraz vyjadríme spomienku minútou ticha na pána poslanca, bývalého poslanca Jaroslava Pašku. (Minúta ticha.) Vážené panie poslankyne, páni poslanci, na grémiu sme sa dohodli, že rovnako si ešte dvoch velikánov našej kultúry uctíme rovnako minútou ticha, pána Kubánka a pána Milana Lasicu. Prosím o minútu ticha. (Minúta ticha.) Budeme pokračovať. Vážené panie poslankyne, vážení páni poslanci, prosím, aby sme sa prezentovali a zistili, či sme schopní sa uznášať. (Prezentácia.) Prítomných 89 poslancov. Konštatujem, že Národná rada je uznášaniaschopná. Na 35. schôdzi budú overovateľmi poslanci Peter Dobeš a Eduard Kočiš. Náhradníkmi budú poslanci Lucia Drábiková a Jozef Habánik. O ospravedlnenie svojej neúčasti požiadal poslanec Vladimír Baláž, Ľubomír Krajčír, Janka Majorová Garstková, Richard Nemec, Alexandra Pivková, Ján Podmanický, Jozef Pročko a Marián Viskupič. Skupina poslancov v žiadosti o zvolanie schôdze navrhuje na tejto schôdzi prerokovať body, ktoré sú uvedené v pozvánke. Teraz dávam hlasovať o návrhu programu 35. schôdze Národnej rady . Chcem upozorniť, že podľa § 24 ods. 3 zákona o rokovacom poriadku program schôdze Národnej rady zvolanej podľa § 17 ods. 2 nemožno doplniť ani meniť. Prosím, prezentujme sa a hlasujme. (Hlasovanie.) Prítomných 121 poslancov, za 86, proti 32, zdržali sa 2, nehlasoval 1. Konštatujem, že sme program 35. schôdze Národnej rady schválili. Pani poslankyne, páni poslanci, chcem vás informovať o postupe rokovania tejto schôdze. Na základe záverov z dnešného poslaneckého grémia budeme dnes rokovať do 22. hodiny s tým, že obedňajšia prestávka bude od trinásť do štrnásť hodín. V rokovaní budeme pokračovať zajtra, teda v sobotu 24. júla, od deviatej hodiny až do úplného prerokovania všetkých bodov programu vrátane hlasovania. Na základe písomnej žiadosti ministerky spravodlivosti podávam návrh, aby sme vládny návrh novely Trestného poriadku (tlač 562) prerokovali dnes o 14.30 hod. Ďalej vás chcem informovať, že o prvom bode programu, ktorým je informácia mandátového a imunitného výboru, budeme hlasovať hneď po jej prerokovaní. O bodoch 2 a 3, teda o dvoch návrhoch vlády na skrátené legislatívne konanie, budeme rovnako hlasovať ihneď po ich prerokovaní. Nasledovať bude rokovanie o bode 4 a po rozhodnutí Národnej rady o skrátených legislatívnych konaniach pristúpime k prerokovaniu dvoch vládnych návrhov zákonov v prvom čítaní. S ohľadom na dynamiku prerokovania jednotlivých bodov programu by sme dnes ešte hlasovali o jedenástej a potom o sedemnástej hodine, rovnako aj zajtra, pokiaľ Národná rada nerozhodne inak. Je všeobecný súhlas? (Súhlasná reakcia pléna.) Ďakujem. Uvedený návrh sme schválili. Pani poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky . Prosím predsedníčku mandátového a imunitného výboru pani poslankyňu Annu... aha, moment ... Andrejuvovú, aby Národnej rade uvedenú informáciu podala.
Mikloš, Ivan, podpredseda vlády a minister financií SR (2010-12-07):
Ďakujem pekne. Vážený pán podpredseda, vážené panie poslankyne, páni poslanci, návrh zákona upravuje najmä úroveň krytia. Smernica ustanovila minimálnu úroveň krytia od 30. júna 2009 na 50 000 eur a od 31. decembra 2009 smernica ustanovila krytie úhrnných vkladov každého vkladateľa na úroveň 100 000 eur. V podmienkach Slovenskej republiky to znamená súčasné neobmedzené krytie výšky vkladov nastaviť na úroveň požadovanú smernicou. Ďalej sa upravuje výplatná lehota. V súčasnosti stanovená výplatná lehota v trvaní 3 mesiacov, ktorú je možné predĺžiť na 9 mesiacov, odporovala potrebe zachovať dôveru vkladateľov a nespĺňala ich potreby. Smernica z tohto dôvodu skrátila výplatnú lehotu na obdobie 20 pracovných dní. Ďalej sa upravuje povinnosť pre členské štáty overovať pravidelne funkčnosť systémov ochrany vkladov. Nad rámec smernice sa navrhuje upraviť problematiku odmeňovania orgánov Fondu ochrany vkladov priamo zákonom. A súčasťou návrhu je aj úprava zákona o cenných papieroch a investičných službách, ktorá má za cieľ zosúladenie s pripravovanou novelou smernice EÚ o systéme náhrad pre investorov, pokiaľ ide o úroveň krytia. Článok III obsahuje novelu zákona o štátnej službe, ktorá zrovnoprávňuje možnosť vykonávania činností vyplývajúcich z funkcií členov riadiacich kontrolných a dozorných orgánov právnických osôb v rámci služobného času. A to je všetko. Ďakujem pekne.
P. Hrušovský, predseda NR SR: (2003-04-09):
(Hlasovanie.) Prítomných je 120 poslancov, za návrh 119, nehlasoval 1. Schválili sme návrh. Prosím, posledný návrh.
Grendel, Gábor, poslanec NR SR (2019-11-26):
Ďakujem, pán kolega, že ste mi pripomenuli predsedu národnej strany pána Danka. Ak už ho spomínate, tak ja by som mal preňho jednu dobrú radu: Ak chce presadiť jeden prospešný zákaz pre Slovensko, pre spoločnosť, pre politiku, tak by mal v prvom rade presadiť zákaz zneužívania vojenskej tajnej služby na politické ciele, na pomstu voči opozičným politikom. Pretože to, čo si dovolil pán Balciar za uplynulý rok a pol urobiť voči opozičnému politikovi, pôvodne voči predstaviteľovi mimovládnej organizácie, je nechutné. A ako vieme, Vojenské spravodajstvo spadá pod rezort obrany, ktorý má politicky pod palcom Slovenská národná strana, takže pán Danko, ak chce byť prospešný, mal by začať tu.
Milanová, Natália, ministerka kultúry SR (2022-06-14):
Vážený pán predsedajúci, dovoľte mi otvoriť rozpravu z dôvodu posunutia účinnosti. Ďakujem.
Kaník, Ľudovít, poslanec NR SR (2015-05-28):
Ďakujem. No včera sme začali túto debatu a včera sa pán premiér tváril, že aj sa jej bude zúčastňovať. Ja som ho vyzval, aby sa choval ako chlap. A keď s takým prejavom vystúpil, aby si vypočul aj reakcie opozície. A preto dávam procedurálny návrh, aby ste povolali, požiadali pána premiéra, aby prišiel na rokovanie Národnej rady, aby sme prerušili rokovanie dovtedy, kým pán premiér nepríde.
Bublavý, Dušan, poslanec NR SR (2015-07-01):
Pán kolega Novotný, na rozdiel od vás mi pripadá tento vládny návrh zákona veľmi rozumný a potrebný. A mne to tak prišlo, ako keby ste nechceli počúvať našich slovenských interpretov alebo ako keby ste nechceli tú produkciu našich umelcov, ktorí sú takisto kvalitní. Myslím si, je veľmi potrebné aj pre našu mladú generáciu, aby slovenskú hudbu počúvala, aby mala rada našich interpretov. Vy ste z nich spomenuli len niektorých. Ja keby som ich začal menovať, pričom myslím si, že sú všetci veľmi kvalitní, tak by sme tu možnože nejakú hodinku počúvali mená tých našich úspešných a dobrých interpretov a aj skupiny, ktoré sú veľmi dobré a veľmi kvalitné. A hľadať korupciu pri takomto vládnom návrhu, to mi pripadá úplne scestné.
Vaľová, Jana, poslankyňa NR SR (2013-03-20):
Pán predseda, prosím, dajte hlasovať o návrhu pani poslankyne Roškovej.
Laššáková, Jana, podpredsedníčka NR SR (2013-10-23):
S reakciou pán poslanec Mičovský, nech sa páči.
Hrnčiar, Andrej, podpredseda NR SR (2019-05-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Zemanová.
Uhliarik, Ivan, minister zdravotníctva SR (2011-02-11):
... prípravkoch v znení neskorších predpisov. Potrebu skráteného legislatívneho konania chceme odôvodniť predovšetkým ohrozením ľudských práv a slobôd, a to hlavne ohrozením zdravia, života verejnosti, najmä detí a mládeže, ktorým je v súčasnosti umožnený voľný vstup k týmto látkam prostredníctvom tzv. crazy shopov. Tento nežiaduci stav je potrebné odstrániť v čo najkratšom čase. Vzhľadom na potrebu urýchleného zaradenia týchto omamných a psychotropných látok do zoznamu podľa prílohy č. 1 zákona č. 139/1998 Z. z. navrhujeme, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných, psychotropných látkach a prípravkoch v znení neskorších predpisov. Vážený pán predseda, vážené dámy a páni, žiadam vás týmto o podporu predloženého materiálu. Ďakujem pekne.
Faič, Vladimír, poslanec NR SR (2017-02-10):
Ďakujem za slovo, pán predsedajúci. Pán kolega Beblavý, my máme spolu, dá sa povedať, korektné vzťahy, úctivo sa pozdravíme, poznáme sa roky, ešte aj z tej koalície v rokoch 1998 – 2002, keď sa v ´99. prijímali prvé balíky zákonov, ktoré vyplývali z koncepcie reformy verejnej správy. Keby som mal byť úprimný a objektívny, tak si vážim tú matériu, ktorú ste dali dohromady, pretože je naozaj obsiahla, ale chýba mi kontext. Kontext mi chýba taký istý ako v ´99. roku, keď prvý návrh zákona vyplývajúci z reformy bol návrh na vytvorenie osem vyšších územných celkov, vláda predložila 12, ak sa pamätáme, ale pozmeňujúcimi návrhmi, na ktorých sme sa podieľali, to bolo osem a prešlo sa z tých 16, ktoré ste presadzovali, na osem. V čom je ale problém? Kompetencie vyšších územných celkov sa robili dodatočne, takpovediac na kolene, bez naozajstného princípu subsidiarity, bez naozajstných prepočtov, bez naozajstných schopností, čo dokáže kto vyriešiť. A poviem k tomu ešte jednu zásadnú vec, ak sa malo alebo má pristúpiť k nejakej zmene regionálnej samosprávy, tak by to malo byť po veľmi serióznej analýze. Možno po audite, ktorý sme navrhovali uskutočniť. Ale vláda, v ktorej ste boli, prijala také uznesenie, že vlastne zamedzila uskutočniť tento audit. A aj sa neuskutočnil.
Kondrót, Maroš, poslanec NR SR (2014-09-10):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu, výboru pre financie a rozpočet a výboru pre hospodárske záležitosti; ďalej aby za gestorský výbor určil hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní.
P. Hrušovský, predseda NR SR: (2005-11-09):
(Hlasovanie.) 132 prítomných, 110 za návrh, 2 proti, 20 sa zdržalo. Návrh sme schválili. Panie poslankyne, páni poslanci, navrhujem teraz, aby sme pokračovali v rokovaní Národnej rady, ak bude všeobecný súhlas, prerokúvaním dvoch návrhov zákonov, ktorých predkladateľom je skupina poslancov a ktoré za skupinu poslancov predloží pán poslanec Federič, pokračovali v rokovaní... (Ruch v sále.) Prosím o pokoj, páni poslanci. ... pokračovali v rokovaní o 13.00 hodine, a to neverejným rokovaním o programovom pláne rezortu ministerstva obrany, pretože je potrebné pripraviť rokovaciu sálu na neverejnú schôdzu. Po skončení tohto bodu programu by sme pokračovali v rokovaní tak, ako sú jednotlivé body programu schválené, a hlasovali o 15.30 hodine. Je súhlas, páni poslanci, s takýmto návrhom? (Súhlasná reakcia pléna.) A v rámci hlasovania budeme hlasovať aj o návrhoch kandidátov na voľbu členov regulačnej rady a kandidátov na sudcov Ústavného súdu. Poprosím teraz... (Ruch v sále.) Páni poslanci, vyhlasujem 5-minútovú prestávku, po ktorej budeme pokračovať v rokovaní o návrhoch zákonov, ktorých predkladateľom za skupinu poslancov je pán poslanec Federič. Páni poslanci, hlasujeme o 15.30 hodine, teda o pol štvrtej, 15.30 hodine. (Prestávka.)
Blanár, Juraj, podpredseda NR SR (2023-03-21):
Evidujem vaše prihlásenie sa do rozpravy ako prvej. A ešte predtým, ako ju otvorím, dávam slovo pánovi predsedovi gestorského výboru pre sociálne záležitosti Vladimírovi Ledeckému, aby predniesol spravodajskú informáciu. Nech sa páči.
Glváč, Martin, podpredseda NR SR (2016-06-16):
V rozprave vystúpi pani poslankyňa Zemanová. Nech sa páči.
Hrnčiar, Andrej, podpredseda NR SR (2018-02-06):
Pýtam sa, či sa chce niekto do rozpravy prihlásiť ústne. Končím možnosť nahlásiť sa do rozpravy. Nech sa páči, pani poslankyňa Zemanová.
R. Rafaj, poslanec: (2008-02-15):
Pokiaľ sa tu operuje alternatívnymi operátormi, tak treba naozaj, pokiaľ nám ide o občanov, zdôrazniť, že tieto firmy neposkytujú služby občanom, pretože nemajú odberné miesta, ale sú zväčša zameraní na veľkých zákazníkov, a teda ich primárnym klientom sú organizácie a nie súkromný občan. A mali ste pravdu, keď hovoríte, že áno, môžu podnikať aj v tejto oblasti, ale práve z pohľadu občana je veľmi zrejmé, že zrejme si nezvolili takého operátora, ktorý listovú zásielku doručí za 25 korún, ale za, teda namiesto desiatich za 25 korún. Príkladom nám môže byť Fínsko, ktoré zaviedlo po úplnej liberalizácii poskytovať poštovú výhradu ako povinnosť, ale robí to len súčasná štátna, ak tak môžeme povedať, akciová spoločnosť fínskej pošty. Okrem toho tam alternatívni operátori majú aj súčasne povinnosť odvádzať 30 % zo svojho zisku do kompenzačného fondu, čo ich určite viac zaťažuje ako model, ktorý je v súčasnosti u nás. A pokiaľ hovoríme o Slovensku s možným zdražovaním, príklad je tu tiež zo zahraničia, je to Britská kráľovská pošta, ktorá musela zvýšiť ceny alebo kompenzácie zo štátneho rozpočtu. Ďakujem.
Novotný, Viliam, poslanec NR SR (2013-09-04):
Ďakujem pekne. Takisto nebudem chcieť byť politický a budem sa snažiť zachovať vecný tón tejto diskusie. Pán splnomocnenec vlády pre rómsku problematiku samozrejme vniesol ako keby nový prvok do tejto diskusie, keď hovoril o tom, že je to jeden z dôležitých zákonov, pilierov takzvanej rómskej reformy. Na úvod by som ale chcel povedať, že v tejto Národnej rade tomu rozumiem, ale neschvaľujem to, aby sme hovorili o rómskych a nerómskych zákonoch, o rómskej problematike a nerómskej problematike, lebo my by sme mali hovoriť o tom, že tento zákon chce riešiť problém dlhodobo nezamestnaných, nízko kvalifikovaných ľudí, ktorí žijú v hmotnej núdzi a nevedia sa dostať zo situácie, v ktorej sa momentálne nachádzajú. Na Slovensku v chudobných regiónoch máme obrovské množstvo dlhodobo nezamestnaných, ktorí nie sú rómskej národnosti, takže takto by som to nezjednodušoval, lebo podľa mňa to bude mätúce. Druhá moja poznámka je, že chcem podčiarknuť to, čo povedal môj predrečník pán poslanec Podmanický, že zámer je dobrý, aj odhodlanie je dobré. Ale keď to tak zjednodušíte, že 32 hodín mesačne a osemstošesťdesiat ľudí na úradoch práce tomu bude napomáhať, tak sa to bude dať zrealizovať. Veľmi dobre viete, že máme obce, kde tých ľudí je desať, pätnásť, ale máme obce, kde sú ich stovky. A bude to viac-menej pro forma fungujúce opatrenie, ktoré bude len o tom, že oni sa prihlásia na výzvu obecného úradu, ale reálne nebude vedieť obec ani v spolupráci s úradom práce im vyrobiť alebo pripraviť toľko pracovných príležitostí. A moja posledná poznámka je, že za trestnú činnosť, ani za priestupky nikdy neobviňujte politiku, politikov, to konajú konkrétni ľudia. To, čo ste použili, je taký dickensovský socialistický realizmus.
Hudecová, Eva, poslankyňa NR SR (2021-09-21):
Vážený pán predsedajúci, prosím, dajte hlasovať o tom, že Národná rada schvaľuje uznesenie, ktorým sa vyjadruje podpora všetkým menšinám a komunitám žijúcim na Slovensku.
P. Hrušovský, predseda NR SR: (2002-12-11):
Panie poslankyne, páni poslanci, dávam hlasovať o procedurálnych návrhoch, ktoré spolu súvisia, a to o procedurálnom návrhu pána poslanca Cabaja a pána poslanca Fica, ktorí žiadajú, aby o jednotlivých bodoch, uvedených pozmeňujúcich návrhoch sme hlasovali osobitne, o každom. Prosím, prezentujme sa a hlasujme. (Hlasovanie.) 141 prítomných, 65 za návrh, 73 proti, 3 sa zdržali. Konštatujem, že návrh sme neschválili. Prosím teraz pána predsedu výboru pre financie, rozpočet a menu a zároveň spoločného spravodajcu, aby uvádzal jednotlivé hlasovania o pozmeňujúcich návrhoch k návrhu zákona o štátnom rozpočte. Najskôr budeme hlasovať o pozmeňujúcich návrhoch, ktoré sú uvedené v spoločnej správe, ktorú máte pod tlačou 80a. Prosil by som pána predsedu, aby najskôr informoval Národnú radu o spôsobe hlasovania o jednotlivých návrhoch, tak ako sú uvedené v spoločnej správe. Nech sa páči, pán predseda, máte slovo.
P. Paška, predseda NR SR: (2007-06-26):
(Hlasovanie.) 125 prítomných, 0 za, 74 proti, 50 sa zdržalo, 1 nehlasoval. Tieto body sme neschválili.
Zmajkovičová, Renáta, podpredsedníčka NR SR (2014-03-19):
Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o verejných zbierkach a o zmene a doplnení niektorých zákonov . Vládny návrh zákona má tlač 896, návrh na jeho pridelenie na prerokovanie výborom je v rozhodnutí č. 902. Prosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona uviedol. Pán minister, máte slovo.
Klus, Martin, poslanec NR SR (2019-05-16):
Ďakujem pekne (povedané so smiechom), pani ministerka, za vašu odpoveď. Ja som vám posielal v tomto duchu aj interpelácie, takže si to potom prečítam aj písomne, ale nedá mi doplňujúca otázka. Zvažujete teda aj voľbu na veľvyslanectvách? Lebo pokiaľ áno, tak tá by mohla byť aktuálna aj pre voľby do Národnej rady Slovenskej republiky, kde máme zatiaľ len poštovú voľbu.
Andrejuvová, Anna, poslankyňa NR SR (2022-11-29):
Ďakujem pekne, pán predseda. Spoločná správa gestorského výboru obsahuje jeden bod, dajte o ňom, prosím, hlasovať.
Mičovský, Ján, poslanec NR SR (2023-02-08):
Toto by asi zaslúžilo nejaké nové pomenovanie. Je to obštrukcia alebo niečo iné?
Matejička, Vladimír, poslanec NR SR (2012-09-28):
Ďakujem, pani predsedajúca. V rozprave nevystúpil žiaden poslanec. Dajte, prosím, hlasovať o tom, že Národná rada Slovenskej republiky sa uzniesla v súlade so zákonom o rokovacom poriadku prerokovať predložený návrh v druhom čítaní.
Pellegrini, Peter, predseda NR SR (2015-09-25):
Prezentujme sa a hlasujme o postúpení návrhu zákona do druhého čítania. (Hlasovanie.) Prítomných 126 poslancov, za hlasovalo 98, zdržalo sa 28 poslancov. Konštatujem, že sme postúpili návrh zákona do druhého čítania.
Zmajkovičová, Renáta, podpredsedníčka NR SR (2012-10-16):
Ďakujem, pán minister. Teraz dávam slovo spoločnému spravodajcovi z výboru pre hospodárske záležitosti, poslancovi Andrejovi Kolesíkovi. Ešte uveďte spravodajskú informáciu.
Bugár, Béla, podpredseda NR SR (2017-12-08):
Prezentujme sa a hlasujme o návrhu prerokovať návrh zákona v druhom čítaní. (Hlasovanie.) Prítomných 130, za 80, proti 27, zdržalo sa 23 poslancov. Návrh sme schválili. Nech sa páči, výbory.
Paška, Pavol, predseda NR SR (2014-01-29):
Faktické poznámky na vystúpenie nie sú. Dávam možnosť teraz sa prihlásiť do rozpravy ústne. Končím možnosť sa prihlásiť. Pán poslanec Hraško.
Milanová, Natália, poslankyňa NR SR (2019-03-26):
Ja navrhujem už to, čo tu v podstate bolo navrhnuté, vypustenie bodu 38 z tejto schôdze, tlač 1290.
Hrušovský, Pavol, podpredseda NR SR (2011-02-09):
S faktickou poznámkou na vystúpenie pána poslanca, pán poslanec Somogyi. Končím možnosť ďalších faktických poznámok. Nech sa páči, pán poslanec Somogyi.
Valocký, Jozef, poslanec NR SR (2013-10-24):
Áno, ďakujem pekne. Tým, ktorí mysleli tie otázky úprimne, odpoviem, pán poslanec Mikloš, áno, zabudol som na Colnú správu. Pán poslanec Hlina, ak sa lekár rozhodne, že teraz idem prevážať pacienta a letisko mám 30-40 kilometrov odtiaľ vzdialené, príde helikoptéra neskôr, ako keď mám sanitku pred oknami. To som tým myslel. No tak je to tak. Ďalej ešte neviem, komu mám čo odpovedať, ale by som chcel ešte pánovi poslancovi Galkovi, by som trošku doplnil. Ten mail, o ktorom ste hovorili, čo rozpútal údajne pán poslanec Raši, ten som dostal do ruky aj ja a znie: „Úplne skvelé otázky, toto chyťme a držme sa toho. Mali by sme dať tlačovú správu s týmito otázkami a infom, že sme ich zaslali na ministerstvo zdravotníctva. Ale len ju pripravme a dajme ju, až keď tento cirkus okolo SPP trocha ochabne, aby nezanikla. LG“, asi Ľudovít Galko, či Ľubo Galko, pardon. Ďakujem. (Potlesk.)
Hrušovský, Pavol, predseda NR SR (2011-11-30):
Hlasujeme o návrhu. (Hlasovanie.) 143 prítomných, 81 za návrh, 61 sa zdržalo, 1 nehlasoval. Návrh sme schválili. Prosím ďalší návrh.
P. Paška, predseda NR SR: (2009-09-16):
(Hlasovanie.) 138 prítomných, 79 za, 59 sa zdržalo. Sme v treťom čítaní . Otváram rozpravu. Vyhlasujem rozpravu za skončenú a budeme hlasovať.
Grendel, Gábor, podpredseda NR SR (2021-09-22):
S reakciou na faktické poznámky pán poslanec Erik Tomáš.
Blanár, Juraj, poslanec NR SR (2019-12-05):
Vážené panie poslankyne, páni poslanci a milí kolegovia, z poverenia predsedu poslaneckého klubu strany SMER – sociálna demokracia chcem, samozrejme, vám popriať všetkým požehnané sviatky, produktívny, alebo by som povedal, dobrý adventný čas. Ale chcem aj poďakovať predovšetkým za spoluprácu, aj keď veľakrát sme mali rôzne názory a vyzerá to tak, že táto schôdza je posledná v tomto volebnom období. Prajem vám všetkým pevné zdravie, aby sme politiku na Slovensku dokázali posunúť tým lepším smerom v budúcom volebnom období. Ďakujem pekne. (Potlesk.)
Figeľ, Ján, podpredseda NR SR (2012-06-27):
Ďakujem pekne. Nech sa páči, pán poslanec Galko.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 142, za 140, 2 nehlasovali. Uvedený návrh sme schválili.
P. Paška, predseda NR SR: (2010-02-02):
(Hlasovanie.) 139 prítomných, 118 bolo za, 21 sa zdržalo. Návrhy sme schválili. Pán poslanec, ešte vás poprosím, aby ste uvádzali aj hlasovanie v prvom čítaní o vládnom návrhu zákona o podpore cestovného ruchu . Je to tlač 1407.
Danko, Andrej, podpredseda NR SR (2023-12-19):
Poslanec Szalay.
Hrnko, Anton, poslanec NR SR (2016-09-07):
Ďakujem, pán predsedajúci. Pán poslanec Lipšic, človek by vám niekedy aj mohol úprimne závidieť váš zápal za právo a spravodlivosť, ale ako veriaci kresťan, aspoň ako sa takto deklarujete, by ste mali vedieť, že tá dokonalá spravodlivosť je len tam. Je len transcendentná a že v ľudskej spoločnosti sa dá domôcť spravodlivosti len prostredníctvom práva. Práva! Bezprávím sa nie je možné dobýjať spravodlivosti. Na to už doplatilo veľa právnikov. Ďakujem.
Danko, Andrej, predseda NR SR (2019-10-17):
Pani poslankyňa Shahzad.
Grendel, Gábor, podpredseda NR SR (2020-07-24):
Pán poslanec, vypršal váš čas na prejav v rámci ústnej rozpravy. Dve...
Fecko, Martin, poslanec NR SR (2014-07-09):
Ďakujem pekne, pani kolegyňa, že si vystúpila, vyzerá, že aktívne sa budeš asi zapájať do činnosti, v ktorej si doma. Som rád, že ďalšia odborníčka prišla do nášho parlamentného zboru. Chcem sa vyjadriť k tomu, čo kolegyňa Erika Jurinová, a síce nejednoznačnosť výkladu zákona, ako reagovala na tvoje vystúpenie. Môžem povedať, že nie ste jediný rezort, kde, žiaľ, nám chýbajú jednoznačné vykonávacie vyhlášky. Aj náš rezort pôdohospodárstva sa s tým borí a musím povedať, že potom je to možnosť vysvetľovania si to nie iba cez pracovníkov, ale cez kraje a okresy a každý okres to ináč mieni, ináč myslí, ináč robí. Takže myslím si, že, nemyslím si, je to asi fakt, že ten všeobecný rámec riešenia musí dať, samozrejme, ten zákon, toho problému, ak ho chceme riešiť, ale všetko ostatné, ako to rozmeniť na drobné, musia byť tie vykonávacie vyhlášky. A bol by som rád, keby to boli vykonávacie vyhlášky, ktoré vyjdú v Zbierke zákonov, nie také nejaké metodické pokyny, lebo pokiaľ by tí pracovníci šli na súd, mám s tým skúsenosti, pokiaľ sa budete oháňať metodickým pokynom, tak, samozrejme, ten metodický pokyn z ministerstva, neviem z akého úradu nič neobstojí. Musí to byť nejaká vykonávacia vyhláška, nejaký predpis, ktorý vyjde v Zbierke zákonov. Ďakujem pekne.
Pčolinský Peter, podpredseda NR SR (2022-12-07):
Tak ho predneste.
Paška, Pavol, predseda NR SR (2014-09-24):
(Hlasovanie.) 130 prítomných, 25 za, 52 proti, 49 sa zdržalo, 4 nehlasovali. Návrh sme nepostúpili do druhého čítania. Pán poslanec Poliačik uvedie... Páni poslanci, hlasovanie nie je možné prerušovať, ale, nech sa páči, dobre. Pán poslanec Kuffa, vy ste...? Pán poslanec Hlina.
Grendel, Gábor, podpredseda NR SR (2021-05-05):
(Povedané súbežne s rečníkom.) Poprosím vás, pán Suja, pán poslanec Suja...
Hraško, Igor, poslanec NR SR (2014-11-09):
Ďakujem za slovo. Takže pán minister sa už rozlúčil, takže je jasné, že tu už viacej s nami nebude, je to škoda. Hovorili ste, pán minister, o nejakej partii v politike. Ja som to tu už raz vysvetľoval. Ja som v opozícii voči niekomu, nie s niekým. Aj napriek tomu sa vieme na niektorých veciach zhodnúť. Takže tak to funguje. Ale ja som v opozícii voči niekomu. No a k tomu, že sú tam podpísaní. No je to preto, lebo sú v opozícii, hej, sú tiež v opozícii voči vám a my všetci sme sa zhodli na tom, že situácia je už naozaj neúnosná a jednoducho treba toho Fica jednoducho odvolať, pretože to prostredie je naozaj veľmi zlé. Čiže geneticky ani nie sme spojení. No a vy keď ste podpisovali odvolávania ministrov, tiež ste mali asi pod tým podpisy, aj keď ste boli teda z rôznych týchto. Ono z tohto vyplýva, keď nás takto označujete, že nás hádžete do toho, že sme nejednotní a že sme takí, a hentakí a len takí prišelci a nezávislí a vlastne odkiaľ sme, tak vy sa asi v podstate bojíte. A to ani Kaliňák nespomenul. A tomu som sa trošku čudoval, keď vy ste to teda vytiahli, že, áno, to KDH s tým MOST-om sú štandardné strany a že ostatné, ako keby sa rozpadávali. No nerozpadajú sa, sú neštandardné práve preto, že už jednoducho tá situácia nás tu dohnala takým spôsobom, aby sme sa sem dostali aj ako ľudia, ktorí nie sú straníci a nemajú stranícke tričká. Vy ste tam nechali jeden odkaz ľuďom, že vaša vláda rozbehla dobré veci, z tých tabuliek, ktoré ste tam čítali, že, áno, OECD nás pochválilo. Aj to bolo vlastne tak, že hovorili ste skôr o tom OECD, o našej ekonomike, o HDP, o úsilí, o efektívnom výbere daní, o zlepšenom ratingu. Ale viete, čo je zaujímavé, že nehovorili ste o tom, ako sa zlepšuje život našim občanom, takže tým bežným, nie vyvoleným, nehovorili ste o zlepšení životnej úrovne. A to ma... (Prerušenie vystúpenia časomerom.)
M. Číž, podpredseda NR SR: (2007-03-28):
Prosím vás pekne, takže budeme za týchto okolností pokračovať ďalej v rozprave o predloženom... Pán poslanec Janiš s procedurálnym návrhom.
Remišová, Veronika, poslankyňa NR SR (2017-11-30):
Vážené dámy poslankyne, vážení páni poslanci, hnutie Obyčajní ľudia a nezávislé osobnosti predkladá návrh zákona, ktorý sme už predkladali viackrát, ale pretože sme presvedčení o jeho správnosti, predkladáme ho opätovne. Je to zmena Zákonníka práce a podľa súčasnej právnej úpravy, § 152, má zamestnávateľ povinnosť zabezpečiť zamestnancom stravovanie zodpovedajúce zásadám správnej výživy buď vo vlastnom stravovacom zariadení, v stravovacom zariadení iného zamestnávateľa, alebo prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby za podmienok ustanovených v zákone. V praxi si väčšina zamestnávateľov vyberá tú poslednú a zároveň najjednoduchšiu možnosť, a to zabezpečenie stravovania pomocou stravovacích poukážok, takzvaných gastrolístkov. Gastrolístky v súčasnosti však zamestnanci viac využívajú na zaplatenie rodinného nákupu potravín v supermarkete, ako na zaplatenie obedu v reštaurácii. Predajne potravín často robia s takouto formou platby obštrukcie, keďže povoľujú platbu stravovacími poukážkami za jeden nákup do určitej hodnoty. A pre bežného človeka tento systém neprináša žiadne uľahčenie života, navyše mu bráni pri rozhodovaní, ako má naložiť s vlastnými peniazmi, ktoré by mu inač zamestnávateľ poskytol formou finančného príspevku. Cieľom predkladaného návrhu zákona je poskytnúť zamestnávateľovi aj zamestnancovi možnosť rozhodnúť sa slobodne, či zamestnávateľ bude povinný prispieť na stravovanie zamestnancov formou stravovacích poukážok, takzvaných gastrolístkov, alebo tú istú sumu vyplatí zamestnancovi ako finančný príspevok. Taktiež sa navrhuje, aby takýto finančný príspevok na stravovanie bol oslobodený od dane z príjmu, čím dochádza k zrovnoprávneniu nárokov zamestnancov pri poskytovaní akejkoľvek formy finančného príspevku na stravovanie. Bola by som veľmi rada, keby ste tento zákon podporili a ďakujem a zároveň sa hlásim do rozpravy.
Chren, Martin, poslanec NR SR (2011-09-07):
Ďakujem veľmi pekne. Vážený pán predsedajúci, vážený pán minister, chcel by som len veľmi stručne k návrhu zákona z dielne ministerstva hospodárstva a doplniť jednu rovinu veľmi dôležitú, a to rovinu zahraničnopolitickej bezpečnosti, ktorej sa tento zákon dotýka. Je vždy dôležité, aby štát prostredníctvom svojej politiky dokázal zabezpečiť, aby transfery zbraní a iných výrobkov obranného priemyslu nerozvíjali vojenské možnosti, ktoré podkopávajú medzinárodnú a regionálnu bezpečnosť a stabilitu a aby nemohli byť zneužívané na takýto účel. Aj ako člen Zahraničného výboru Národnej rady som veľmi rád, že tento návrh právnej normy práve tento účel napĺňa. Návrh zákona jednak dovoľuje obchodovať s výrobkami obranného priemyslu len tým fyzickým alebo právnickým osobám, ktorým bolo vydané povolenie na obchodovanie s výrobkami obranného priemyslu, pričom doterajšia právna úprava umožňovala výrobcovi vojenského materiálu aj bez toho, aby vlastnil povolenie na obchodovanie s vojenským materiálom, nakupovať a predávať na území Slovenskej republiky akýkoľvek vojenský materiál, čo značne komplikovalo kontrolný mechanizmus nakladania s vojenským materiálom, zároveň oceňujem, že tento návrh zákona reaguje aj na schválenú novelu zákona č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov, v zmysle ktorého v súlade s § 40m prešli kompetencie v oblasti obchodovania s vojenským materiálom z Ministerstva obrany Slovenskej republiky na ministerstvo hospodárstva. Na základe tejto zmeny sa totiž Ministerstvo obrany Slovenskej republiky nemalo možnosť vyjadrovať k žiadostiam o vydanie povolenia na obchodovanie s vojenským materiálom a k žiadostiam o vydanie licencií na zahraničnoobchodnú činnosť. Napriek tomu viem, že sa Ministerstvo hospodárstva Slovenskej republiky vždy snažilo konzultovať veci aj s ministerstvom obrany, avšak nad rámec zákona. A práve táto novela, táto právna norma umožňuje urobiť tento proces oficiálnym a zapojiť do kontroly obchodovania s vojenským materiálom opäť aj ministerstvo obrany. Ďakujem veľmi pekne a pevne verím, že aj tieto dodatočné argumenty budú dôvodom na to, aby bol tento zákon v Národnej rade schválený.
Laššáková, Jana, podpredsedníčka NR SR (2015-03-19):
Teraz dávam možnosť prihlásiť sa do rozpravy ústne. Do rozpravy ústne sa hlási pani poslankyňa Šípošová, pán poslanec Martvoň. Končím možnosť prihlásiť sa do rozpravy ústne. Nech sa páči, pani poslankyňa Šípošová.
Zs. Simon, poslanec: (2009-06-30):
Pán kolega Záhumenský, doporučujem vám, aby ste si preštudovali, o čom rokovala predchádzajúca vláda v oblasti Tokaja. A potom sa dopátrate toho, že vláda Slovenskej republiky právoplatne rozhodla o zmluve, ktorá je uzatvorená medzi Slovenskou republikou a Maďarskou republikou. A taktiež vám doporučujem, aby ste si ozrejmili, čo sa skrýva pod pojmom geografická ochrana Tokaja z hľadiska Európskej únie, pretože tento návrh zákona kľudne a v pohode donesie, že Slovenská republika stratí geografickú ochranu Tokaja a prídeme o Tokaj, pretože vyrábať tokajské víno v Bratislave nie je možné v zmysle európskej legislatívy. Ale Slovenská republika na to možnosť týmto zákonom vytvára. Ďakujem.
Figeľ, Ján, podpredseda NR SR (2015-12-01):
Ďakujem pekne. Ďalšími rečníkmi ústne prihlásenými do rozpravy sú Pavol Zajac a Helena Mezenská. Nech sa páči, pán kolega Zajac.
Glváč, Martin, podpredseda NR SR (2019-06-24):
Ďakujem. Nakoľko sa spravodajca nechce vyjadriť k rozprave, prerušujem rokovanie o tomto bode programu (smiech v sále) a pokračujeme prvým čítaním o návrhu... (Reakcie z pléna.) Navrhuje... Pardon. Pokračujeme prvým čítaním o návrhu poslankyne Irén Sárközy, Sárközy, pardon, na vydanie zákona, ktorým sa dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov. Návrh zákona má tlač č. 1536. Návrh na jeho pridelenie na prerokovanie výborom je v rozhodnutí č. 1627. (Ruch v sále.) Prosím poslanca Blahu, aby ušiel debatovať mimo. Dávam slovo... Nech sa páči, pani. (Rokovanie o návrhu poslankyne Národnej rady Slovenskej republiky Irén Sárközy na vydanie zákona, ktorým sa dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov , tlač 1536.)
Petrák, Ľubomír, poslanec NR SR (2014-06-25):
Na utorok.
V. Veteška, podpredseda NR SR: (2005-02-08):
Za klub písomne sa do rozpravy k obom bodom programu, tak ako sme schválili, že budeme o nich rokovať spoločne, prihlásil pán poslanec Ľubomír Vážny, za klub strany Smer. Nech sa páči, máte slovo ako prvý, potom pôjdu písomne prihlásení a potom umožníme ústne sa prihlásiť do rozpravy.
Sulík, Richard, predseda NR SR (2010-07-08):
Ďakujem. Pán Šebej.
Kašper, Igor, poslanec NR SR (2022-02-15):
Ďakujem, pán predsedajúci. Ja len doplním, že na Krajskom súde v Banskej Bystrici je 50 sudcov a bolo to, vlastne aj je druhý najväčší súd v rámci celého Slovenska, okrem toho, že tu boli dlhé roky aj bolo tu dlhé roky aj sídlo samotného exekučného súdu. A chcem poďakovať všetkým kolegom, ktorí sa zapojili a ktorí vlastne všetci potvrdili moje slová a verím, že teda nakoniec vyhrá zdravý rozum. Ďakujem pekne.
Muňko, Dušan, poslanec NR SR (2014-11-09):
Poprosím vás, páni poslanci, o kľud. Pán minister, veľmi dobre ste vystihli boj s korupciou, to, čo tu prezentuje opozícia pri voľbe generálneho prokurátora. Keby pán prokurátor Čentéš nebol zoškartoval vec, ktorú uviedol tu predkladateľ, tak možno by pán predkladateľ dneska nesedel tam, kde sedí, a sedel by niekde inde, pretože na Generálnej prokuratúre funguje server a to, čo je raz na ňom vytlačené, takže vždycky sa to dá z neho stiahnuť. Pokiaľ ale ide o druhú vec, sedíme tu kvôli zdravotníctvu, zabúda opozícia, kto nastavil zákon. Bol to pán Zajac, veriteľ, 3,4 mld. Zdravotné poisťovne kto zriadil v počte šesť? Bol to SMER alebo kto ich zriadil? A môžem menovať ďalšie veci, ktoré tuná boli a sú, pokiaľ ide o zdravotníctvo. Zdravotníctvo je veľmi zložitý problém. Od začiatku bolo nastavené veľmi zle, pokračuje sa v tom. A ešte bude dlho trvať, aby sa napravili tie chyby, ktoré tam sú, ale premiér razantne konal, čo sa týka aj zdravotnej poisťovne Dôvera, kde sa snažil obmedziť zisk, a takisto razantne konal aj teraz, keď navrhol odvolanie, aby sa svojich postov vzdali ministerka zdravotníctva aj podpredsedníčka Národnej rady.
Glváč, Martin, podpredseda NR SR (2016-11-22):
Pán poslanec Goga.
Grendel, Gábor, podpredseda NR SR (2023-05-10):
S reakciou na faktické poznámky pán poslanec Ján Mičovský.
Kamenický, Ladislav, minister financií SR (2019-11-27):
Vážený pán predsedajúci, dámy, páni, predkladám na rokovanie Národnej rady na skrátené legislatívne konanie o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení neskorších predpisov. S cieľom dobudovania dodatočnej kapacity osobitného odvodu sa z dôvodu predídenia značným hospodárskym škodám navrhuje pokračovať v platení osobitného odvodu vybraných finančných inštitúcií, t. j. podieľať sa na nákladoch prípadných kríz a ochrany stability finančného systému. Z tohto dôvodu je potrebné v súlade s § 89 ods. 1 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov navrhnúť, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení neskorších predpisov. Dovolím si vás týmto požiadať o prerokovanie návrhu na skrátené legislatívne konanie. Ďakujem za pozornosť.
Číž, Miroslav, podpredseda NR SR (2015-07-01):
Som dojatý, pán poslanec. Čiže, naozaj, bolo to fantastické.
Hrnčiar, Andrej, podpredseda NR SR (2019-09-18):
Vážené panie poslankyne, vážení páni poslanci, budeme pokračovať v prerušenej rozprave v prvom čítaní o návrhu poslancov Erika Tomáša a Roberta Fica na vydanie zákona, ktorým sa mení a dopĺňa zákon č. 665/2007 Z. z. o minimálnej mzde v znení neskorších predpisov a ktorým sa mení zákon č. 311/2001 Z. z. Zákonník práce v znení neskorších predpisov. Návrh zákona je uverejnený ako tlač 1624, návrh na jeho pridelenie na prerokovanie výborom je v rozhodnutí č. 1727. Takže nech sa páči, pán poslanec Mihál. (Pokračovanie rokovania o návrhu poslancov Národnej rady Slovenskej republiky Erika Tomáša a Roberta Fica na vydanie zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa mení zákon č. 311/2001 Z. z. Zákonník práce v znení neskorších predpisov , tlač 1624.)
Hrnčiar, Andrej, podpredseda NR SR (2017-10-11):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Týmto pádom prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Etiópskou federatívnou demokratickou republikou o zamedzení dvojitého zdanenia a zabránení daňovému úniku v odbore daní z príjmov . Návrh vlády má tlač 639, spoločná správa výborov má tlač 639a. Nech sa páči, pán minister financií, máte slovo, aby ste návrh zákona odôvodnili.
P. Paška, predseda NR SR: (2007-05-15):
Pán poslanec, môžem dať hlasovať. Osobne si myslím, že nemusíme o takomto procedurálnom návrhu hlasovať. Rokovací poriadok nestanovuje procedurálny postup pri hlasovaní. A je obvyklé, že dochádza k dohode na zaradení o hlasovaní. Rokovací poriadok hovorí len o tom, že musí byť bod odhlasovaný po prerokovaní, obvykle hneď po prerokovaní, ak nie je dohodnuté inak. Takže ale ak chcete, je všeobecný súhlas, aby sme postupovali... (Odpovede z pléna.) Nie je. Dobre, budeme hlasovať o tejto námietke. Nech sa páči, prezentujeme sa a hlasujeme. Prepáčte, budeme hlasovať o procedurálnom návrhu. (Ruch v sále.) Pán poslanec Bugár, už som myslel, že ste dali námietku. Dobre, prezentujeme sa a hlasujeme. To znamená, hlasujeme o tom, že nebudeme dnes hlasovať o tomto prerokovanom bode programu. (Hlasovanie.) 128 prítomných, 77 za, 50 bolo proti, 1 nehlasoval. Konštatujem, že sme schválili procedurálny návrh a rozhodli, že nebudeme hlasovať v druhom čítaní o vládnom návrhu zákona, ktorým sa mení a dopĺňa zákon Národnej rady č. 171/1993 Z. z. o Policajnom zbore v znení neskorších predpisov, dnes, ale až zajtra po dohode poslaneckých klubov. Budeme pokračovať hlasovaním v druhom čítaní o vládnom návrhu zákona o zrušení krajských úradov a o zmene a doplnení zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení nálezu Ústavného súdu Slovenskej republiky č. 263/2006 Z. z. Je to tlač 218. Poverený spravodajca je pán poslanec Tibor Cabaj. Požiadam ho, aby uvádzal hlasovanie.
Hrnčiar, Andrej, poslanec NR SR (2012-12-13):
Ďakujem za slovo. Ja súhlasím s pani poslankyňou Žitňanskou vo viacerých veciach alebo resp. takmer vo všetkých, ktoré hovorila vo svojom príspevku, ale chcem reagovať na tú časť jej príspevku, kde ste hovorili o súkromnom školstve, pretože naozaj je nezmyselné bojovať proti súkromnému školstvu. A teraz ako keby som hovoril sám proti sebe, keďže mesto je zriaďovateľom viacerých základných škôl, ale sám z vlastnej praxe môžem potvrdiť, že ako keby riaditelia škôl v zriaďovateľskej pôsobnosti samospráv boli, nemali motiváciu, neboli aktívni a nehľadali aj nejaké iné zdroje financovania, pretože vedia, že keď je zle a nie je na výplaty, tak ani mesto, ani VÚC-ka si nedovolí proste tú školu položiť a vždy sa nájde spôsob, ako zabezpečiť financovanie. Aj v Martine sme mali tento rok dve základné školy, kde sme museli nad rámec toho, čo majú právo dostať z rozpočtu, sme im museli schváliť desiatky tisíc eur na to, aby mohli dať učiteľom výplaty, a rušiť základnú školu je nepopulárne a vždy to má negatívne následky pre volených predstaviteľov mesta. Ale máme na území mesta školy, súkromné školy, ktoré nevyberajú poplatky od rodičov, a čuduj sa svete, tí riaditelia hľadajú sponzorov, školy si zrekonštruovali, mesto im dalo za euro budovu, vymenili okná, zateplili fasády, majú žiakov. A čo je paradoxné, nepýtajú od mesta žiadne financie. Takže nechcem hovoriť proti sebe, ale, bohužiaľ, je to fakt, že riaditelia súkromných škôl sú častokrát ďaleko, ďaleko aktívnejší a motivovanejší byť aktívni.
V. Veteška, podpredseda NR SR: (2006-02-01):
(Hlasovanie.) Prítomných 129, za 79, proti 8, zdržalo sa 38, nehlasovali 4. Konštatujem, že Národná rada sa uzniesla pokračovať v prerokúvaní v druhom čítaní, tento návrh zákona. Prosím ďalšie návrhy, pán poslanec.
Zmajkovičová, Renáta, podpredsedníčka NR SR (2012-12-13):
Ale mne to vadí. (Smiech v sále.)
Figeľ, Ján, podpredseda NR SR (2014-09-16):
Vážené panie poslankyne, páni poslanci, budeme pokračovať v popoludňajšom rokovaní piateho dňa 37. schôdze Národnej rady Slovenskej republiky, a to návrhom na voľbu kandidátov na členov disciplinárnych senátov . Tento návrh má tlač 1167. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Zároveň vás chcem informovať, že predsedovi Národnej rady bol doručený list, ktorým kandidát Branislav Král vzal späť svoj súhlas s kandidatúrou. Teraz prosím poverenú členku ústavnoprávneho výboru pani poslankyňu Annu Vittekovú, aby návrh uviedla a podala správu o výsledku prerokovania tohto návrhu v ústavnoprávnom výbore. Nech sa páči.
Hrnčiar, Andrej, podpredseda NR SR (2018-03-26):
Pán poslanec Galek.
Krošlák, Ján, poslanec NR SR (2021-09-16):
Pán predsedajúci, chcel by som tiež požiadať Národnú radu o preloženie bodu 42, tlač 582, na stredu 22. 9. o 14. hodine.